MƏLEBEBO 


MOSISI BULUKU M99 LUMUA 


MUKENYE 


Duma “Gyenese ne abo a le Molebebo.” Buluku ne ka ewiade ye ebole nwo edweke, 
kile ke bezile bebole sonla, oka ke etaneyele nee amaneenwunle zile bole 9 bo ws ewiade 
ye anu, nee adenle məs Nyamenle vale zole nee sonla dasanli luale la anwo edweke. 
Bekola bekye Molebebo Buluku ne anu ekpunli mgbole nwis. 

1. Mgbakyele ko məə kədwu bulu nee ko: Ewiade gbole nee sonla dasanli anwo 
tetedweke məs lumua. Yenwu Adam nee Yive, Keen nee Ebele, Nowa nee azuyile ne, 
yee Babelon Tawa ne anwo tetedweke wo ekpunli ehye mss lumua la anu. 

2. Mgbakyele bulu nee nwis mə9 kodwu abulanlu: Yizilaye mgbanyima məə lumua la 
anwo tetedweke. Sonla mos lumua la a le Ebileham məə yele tieye manle Nyamenle la. 
Ye diedi mss wo Nyamenle anu la lale ali wienyi. Edweke məs doa zole la a le 9 ra 
Ayezeke, ye alonra Gyeksbo (mə9 eza befele ye Yizilaye la) yee Gyekəbo amra mrenya 
bulu nee nwis ne mss kyekyele Yizilaye mbusua ekpunli ekpunli bulu nee nwis ne ms 
la anwo edweke. Buluku ne akee gyinla ngakula mrenya ne ms ko məs befele ye Dwosefi 
la anwo edweke zo, nee edweke moo sisile a lua zole Gyekobo nee > mra mrenya ehendee 
ne mə nee be mbusua ne ms amuala hədwule Yigyibiti na bedenlanle eke ne la azo. 

Buluku ehye ka menli nwo edweke bəbə edeg, noko məə əgyi zole kpale la a le məə 
Nyamenle gye la. Jbs ə bo əsi ye pi ke Nyamenle a bole ewiade a, na ofa Nyamenle 
ewoke ne mə9 sbsle ke sbahs zole yeanlea ye menli ne anwo zo la sdwula ye edweke 
ne. Nyamenle a le titile məs ye duma da ali wo buluku ne anu a. Yemə yee sbua menli 
mss ye etane la ndene na ostea be, di ye menli ne anyunlu na sboa be smaa be tetedweke 
di munli a. Behelele tete buluku ehye msmoane, behanle menli bie ms diedi nwo edweke, 
na eza oboale omanle diedi ne hole zole denlanle eke. 


Mə9 w9 nu la 
Ewiade nee sonla ebole 1.1—2.25 
€taneyele bo ebole nee amaneenwunle 3.1-24 
Əvi Adam anwo zo mə93 kədwu Nowa anwo zo 4.1— 5.32 
Nowa nee azuyile ne 6.1— 10.32 
Babelon Tawa tendenle ne 11.1-9 
Əvi Hyem anwo zo məə kədwu Ebilam anwo zo 11.10-32 
Mbusua ekpunli ekpunli ne ms mgbanyinli: Ebileham, Ayezeke, Gyekəbo 
12.1—35.29 
Yisə abo zo amra 36.1-43 
Dwosefi nee 3 mediema mrenya ne ms 37.1—45.28 
Yizilayema wə Yigyibiti 46.1—50.26 


Ewiade ebole nwo edweke 5 Nyamenle velele wienyi ne “Alehye- 
Malebibo e: No amene: bole nle” yee ovelele awozinli ne “ Aledwo- 
anwuma nee aze. a azele ye le”. Akee alee dwole na alee hyenle. 


enzoho ehwee, yee debie biala enle Ehye a le kenle ne moo lumua la. 

zole; awozinli eheda buma ne anye, na 6 Na Nyamenle zele ke, “Anwoma- 
Nyamenle Sunsum ne luolua nzule ne nyunlu erela erade nzule ne mo avinli.” 
anye. 3Na Nyamenle zele ke, “Wienyi Na Nyamenle yele anwomanyunlu na 
erela”; na wienyi rale. 4Nyamenle ovale ədele nzule ne mə ms) wə 
nwunle ke wienyi ne le kpale, na odele anwuma la əvile azele ye edee ne mə 
wienyi ne ovile awozinli ne anwo. anwo. 8Na svelele anwomanyunlu 


1.3: 2 K314.6 1.6-8: 2 Pit 3.5 

“Anwuma.” Alee dwole na alee hye- 
nle; kenle ne mə9 ts zole nwis la ene. 

9 Na Nyamenle zele ke, “Nzule 
məə wə ewiade la sho eleka ko eye 
eleka resee edo eke.” Na syele zohane. 
10 Nyamenle velele eleka resee ne 
“Azele”, yee svelele nzule ne ms mə9 
hole eleka ko la “Nyevile”. Na Nya- 
menle nwunle ke sle kpale. 11Na 
Nyamenle zele ke, “Ebo erela azele ye 
azo; ndile nee mbaka m39 so ma, yee 
nzolee mbaka mss ma wə be nzolee ne 
mə anu la, ko biala nee ye esaso 


erela.” Na yele zəhane. 1? Ndile nee 
mbaka ngakyile kəsəəti məə so ma, 
yee nzolee mbaka məə ma wə be 
nzolee ne ms anu la, ko biala nee ye 
esaso, fifile azele ye azo. Na Nyame- 
nle nwunle ke sle kpale. 3 Alee dwole 
na alee hyenle; kenle ne mə9 tə zole 
nsa la ene. 

14 Na Nyamenle zele ke, “Ahenla- 
nee erela anwomanyunlu anwuma ls, 
gerade alehyenle nee aledwole avinli, na 
beye sekelenee məs kile elobs, kenle, 
nee evole a, !5na beda anwomanyunlu 
anwuma lə bemaa wienyi erela azele ye 
azo.” Na yele zəhane. 16 Na Nyamenle 
yele anwuma ahenlanee mgbole nwis 
ne, yele kpole kpale ne, senzene ne, 
ke əda alehyenle nu; akee yele kpole 
ekyi ne, siane ne, ke sda aledwole nu. 
Jyele nwələra noko. 17 Əyele ehye ms 
əzieziele anwomanyunlu anwuma lo ke 
beda bemaa wienyi srela azele ye azo. 
18 yele ke beda alehyenle nee aledwo- 
le nu, amaa beade wienyi ne beavi 
awozinli ne anwo. Na Nyamenle nwu- 


nle mss yeye la ke əle kpale. 1? Alee 
dwole na alee hyenle; kenle ne mss t3 
zole nna la ene. 

20 Na Nyamenle zele ke, “Nzule 
nu anyewozo abədee ngakyile muala 
erela, na nloma mss tu dua anwoma- 
nyunlu la erela.” 2 Yemoəti Nyamenle 
bole nyevile nu abədee mgbole anwo 
ezulole muala nee nzule nu anyewəzo 
abədee biala nee be esaso, nee nloma 
kəsəsti nee be ssaso. Na Nyamenle 
nwunle ke sle kpale. 22? Nyamenle yila- 
le be muala na szele ke, “Bels, beye 
dəsnwo beyi azule nee nyevile,” na 
szele nloma noko ke, “Bedabe beda, 
beye monwo msnwo w9 azele ye azo.” 
23 Alee dwole na alee hyenle; kenle ne 
məə tə zole nnu la ene. 

24 Akee Nyamenle zele ke, “ Anye- 
wəzo abədee gerela azele ye azo, biala 
nee ye esaso: nlanke nee ninyene m39 
twenle be nwo aze la amuala nee 
nanemgbole, ko biala nee ye gsaso.” 
Na yele zəhane. 35 Na Nyamenle bale 
azele ye azo nanemgbole, ko biala nee 
ye esaso: nlanke nee ninyene msasa 
twenle be nwo aze la amuala, ko biala 
nee ye saso. Na Nyamenle nwunle ke 
ole kpale. 

26 Akee Nyamenle zele ke, “Bemaa 
yeye sonla ke yedaye ye esaso yemaa 
əzəho ye, na yemaa benlea azule nee 
nyevile nu fele, nloma məə wə anwo- 
manyunlu, nyemoa nee nanemgbole 
nee debie biala moo twenle ə nwo aze 
w3 azele ye azo la anwo zo.” 27 Yemoti 
Nyamenle bole sonla ke ədaye ye esaso 
la; odaye Nyamenle mumua ne ye esaso 
a onleanle əbəle sonla a. Jbsle be 
nrenya nee raale. 28 Na Nyamenle yila- 
le be, na szele ke, “Bels, beye monwo 
mənwo, beyi azele ye na bezie azele ye. 
Eza bezie azule nee nyevile nu fele, 
anwomanyunlu nloma nee azele ye azo 
abədee biala məs die enwomenle la.” 
29 Na Nyamenle zele ke, “Benlea, meva 
mbaka muala mss so ma nee baka biala 
ms9 ma wo ye nzolee nu, məə wə azele 
ye azo la amuala memaa be ke beli. 
30 Meva ndile muala noko memaa debie 
biala mss le ngoane wə ye nuhua: azele 
ye azo nane kssssti nee anwomanyunlu 
nloma nee ninyene məə twenle be nwo 
aze la amuala ke beli.” Na yele 
zohane. 31Na Nyamenle nwunle ke 
debie biala mə yeye la le kpale kpole. 
Alee dwole na alee hyenle; kenle ne 
ms tə zole nsia la ene. 

€nee ke Nyamenle zile bole anwu- 

ma nee aze, nee ninyene m33 w3 nu 
la amuala la ene. ?Kenle nsuu ne azo, 
Nyamenle wiele ye gyima ne ye bəkə9 
na sliele ye enwomenle wə kenle nsuu 
ne azo, na yele 9 sa ovile gyima mss 
yeye la amuala anwo. 3 Yemsti Nyame- 
nle yilale kenle ne məə tə zole nsuu ne 
la azo, na yele ye kenle nwuanzanwua- 
nza, 3boaleke kenle zəhane a svale 
sliele ye enwomenle, syele 9 sa wə 
gyima mə9 əbə ewiade la yele la anwo 
a. 1Enee ke Nyamenle zile bole anwuma 
nee aze la ene. 


Yiden tola ne 


Meke məə £denkema Nyamenle bole 
anwuma nee azele ye la, Senee baka 
biala engyi azele ye azo, yee ndile biala 
etefifile, oluake enee Edenkema Nyame- 
nle etemanle ezule etetole azele ye azo, 
yee enee sonla enle zole na yeazo zole 
eya. 6 Noko enee nzule vi azele bo finde 
bu azele ne azo amuala teloo. 


7Na €Edenkema Nyamenle vale 
ndetele nwonle sonla na sliele ngoane 
enwomenle sguale 9 bonyi nu, na sonla 
nyianle ngoane. 

8 Akee £denkema Nyamenle hyele 
tola wo Yiden, wə adudulees nehane, na 
omanle sonla ne mss yebs la denlanle 
eke. 92Na Edenkema Nyamenle manle 
mbaka kəsəsti məə le ngenlema nee 
məə bedi a oye boe la fifile; manle 
ngoane baka ne yee baka ne məs maa 
ekola enwu kpale nee etane la sdaye 
befifile tola ne anu. 

10 Azule la Yiden na sse sdosloa tola 
ne anu. Azule ne dwu tola ne anu a, 
okpakye nna. !! Befele azule ne asa shane 
ne məə lumua la Paehyən; əse sdua 
Havelaa azele ne məə ezukoa nvutuke 
wo zole la azo. 2€Eke ne azele ne azo 
ezukoa nvutuke ne le tagyee. Baka 
evuanle bie məs befele ye “Bedelen” 
nee bole bie məs sonle bole, məs befele 
ye “Ənekese” la wə eke ne azele ne azo. 
13 Azule ne asa hane ne mss ts zole nwis 
la, befele ye Gaehyon; əse ədua Kehye 
(Sudan) azele ne azo. 14M9 ts zole nsa 
la, befele ye Taegelese; ose ədua Aselea 
maanle ne aduduleg, yee məə ts zole nna 
la, befele ye Yufileti. 

15 €denkema Nyamenle manle so- 
nla hədenlanle Yiden tola ne anu ke 9ye 
nu egyinli na sziezie eke. 16 Ozele ye 
ke, “Ekola edi bakama biala m39 wa 
tola ye anu la bie, 17 na kpale nee etane 
enwunle baka ne, yems mmadi ye ma 
ne bie, əluake kenle ko ne mss ekeli 
bie la, bawu.” 

18 Akee Edenkema Nyamenle zele 
ke, “Ənle kpale ke menwsmaa sonla 
angomekye kedenla; mebabs ye esaso 
boavole meamaa ye.” 19Yeməti 
€denkema Nyamenle vale ndetele yele 
ebo nu nane kssssti nee nloma məə tu 
dua anwomanyunlu la amuala bie. Əva- 
le be relele sonla ke stoto be aluma, 
na duma biala məə sonla vale donle 
abədee ko biala la, yemə a bevale 
bevelele ye a. 20° Sonla totonle nyemoa 
ne ms aluma ngoko ngoko, stotonle 
nloma məə tu dua anwomanyunlu la 
aluma yee stotonle nanemgbole məə 
wə gbo nu la aluma. Na ədaye sonla 
edeg, yeannyia ye esaso boavole biala. 


1.27: Mat 19.4 2.2: Hib 4.4 2.2-3: Ade 20.11 2.7: 1 Kəl 15.45 2.9: Yek 2.7; 22.2,14 


21 Yeməti £denkema Nyamenle 
manle sonla lafele kpole bie na syele 9 
nvenle foa bowule ko na svale nwona- 
ne sduale > bo zo ne. ? E€denkema 
Nyamenle vale bowule ne mo9 yele la 
syele sonla raale na ovale ye ərelele 
nrenya ne. 5 Na nrenya ne zele ke, 

€hye le me mbowule nu bowule, 

sle me nwonane nu nwonane; 

bebavele ye “Raale”, 
Sboaleke əvi sonla nrenya nu a 
orale a. 

24 Yeməti a nrenya fi > ze nee > nli 
anwo na sfa 3 nwo 9b9 9 ye anwo 
kyengye, na be mu nwi» bebo nu 
beye nwonane ko a. 

25 Enee nrenya ne nee 3 ye ne le be 
nwo z3, noko benze nwole nyiane. 


Sonla anzosesebeyele 


€wole le melebela tela ebo nu nane 
biala ms) Edenkema Nyamenle 
bəle la. Obizale raale ne ke, “Yeməti 
Nyamenle eze be ke, ‘Bemmadi mbaka- 
ma ms w9 tola ye anu la biala bie’ 3?” 

2 Raale ne buale ewole ne ke, 
“Yekola yedi mbakama məə wə tola ye 
anu la biala bie; 3na Nyamenle zele ye 
ke, “Bemmadi baka ne mə9 gyi tola ne 
avinli lo la ma ne bie, eza bemmafa be 
sa beka ye anree bekewu.’” ” 

4 €wsle ne hanle hilele raale ne ke, 
“Benrewu. 5Nyamenle ze ke saa bedi 
baka ne ma ne bie a be nye babuke na 
beaye ke odaye Nyamenle la, na beanwu 
mo le kpale, beannwu mov le etane la.” 

6 Yeməti mss raale ne nwunle ke 
baka ne ma ne le kenlema, na bedi a 
ole kpale, na əwə ke sonla di bie na 
nwu nrelebe la, sdele bie slile, na 
dele bie shomanle > hu lile. 7€Eke ne 
ala be mu nwis be nye dele na benwu- 
nle ke bele be nwo zo; bekpomgbale 
feege nya bewowale be nwo. 

8 Nzinlii məs alee ne bole > nloa 
aze la, bedele Edenkema Nyamenle 
agyake abo ke slekposa tola ne anu, na 
benriandile behsveale tola ne anu mba- 
ka ne mə anu, amaa yeannwu be. °? Na 
€denkema Nyamenle velele nrenya ne 
na sbizale ye ke, “Ews nienwu?” 

10 Nrenya ne buale ke, “Mendele € 
gyake abo wo tola ne anu, na enee 

mesulo, sboaleke mele me nwo z9, yee 
menveale a.” 

11 Nyamenle bizale ye ke, “Nwane 
a hanle hilele wə ke ele e nwo zə a? 
€nee wli bakama ne məə menduale wə 
ke emmadi bie la bie 3?” 

12 Nrenya ne buale ke, “Raale ne 
məə evale ye emanle me la, yemə a 
vale manle me a, yee menlile a.” 

13 Edenkema Nyamenle bizale raa- 
le ne ke, “Duzu debie a wəye la?” 

Raale ne buale ke, “Ewəle ne 
belebelale me, lile me adwenle yee 
menlile bie a.” 


Nyamenle bua ndene 


14 Edenkema Nyamenle zele ewole 
ne ke, “Əlua ehye məə woye la ati, 
munzule eha wo wə nyemoa nee nane- 
mgbole kəsəəti avinli. Əvi ene məə kə 
la ebahwenle £ ko aze na wsali ndetele 
kəkpula meke məə ekewu la. 15 Meba- 
va ekpsle meado wə nee raale ne, nee 
e ra nee raale ne ara avinli. Raale ne 
ara bagelegele e ti na edaws wəaha 9 
gyake anzi.” 

16 Akee szele raale ne ke, “Meba- 
maa wəade nyane kpale wə awole nu; 
ebade nyane ws w3 rale ewole nu, noko 
e nwo bals e hu na yeazie w3.” 

17 Na szele Adam ke, “Kemo wədie 
e ye anee na woli bakama ne mss 
menzele ws ke emmadi la bie la ati, 
slua e ti, munzule cha azele ye; etewule 
a bave na wəanyia alee wəali. 18 Mba- 
ka nee ndile mss anwo le mbowule la 
bafifi azele ye azo, noko ebo nu ala a 
ebadidi a. 1°€bahwi £ ti anwo na 
wəanyia alee wəali, kokpula meke mos 
ekezia ekeho azele ye anu bieko la, 
sluake nuhua yee evi erale a; ele 
ndetele na bazia wsahs ndetele nu.” 

20 €hye anzi, nrenya ne donle 9 ye 
duma na svelele ye Yive, sboaleke sle 
menli kssssti be nli. VAkee 
€denkema Nyamenle kpomgbale nane 
nwoma adeladee manle Adam nee 9 ye 
Yive wulale. 


Bevoa Adam nee Yive bevi 
tola ne anu 


22 Akee Edenkema, Nyamenle zele 
ke, “Benlea, kekala sonla eye ke ye 
nuhua ko la, yenwu kpale nee etane. Saa 


2.24: Mat 19.5; Mak 10.7; Efe 5.31 3.1: Yek 12.9; 20.2 3.15: Yek 12.17 

yeannea ye boe a sbali ngoane baka ne 
ədaye ye ma ne bie na yeadenla ngoane 
nu dahuu.” 3 Yeməti Edenkema Nya- 
menle voanle ye vile Yiden tola ne anu 
ke əhə əhəye azele ne məə əvi nu srale 
la azo egyinli. #£denkema Nyamenle 
voanle sonla vile tola ne anu, na svale 
tease abodeema nee dadee məə eleso na 
openepene 9 nwo eleka biala la orazinza- 
le Yiden tola ne adudulees adenle ne ms 
kə ngoane baka ne anwo la. 

